**Širdelės operacija Santariškių klinikoje**

Parašė Ringaile Juozapaviciute, 2015 m. sausio 10 d., 11:28

Santariškių 2, Vilnius. C korpusas, 3 aukštas

Apie 50% mūsų saulyčių reikalinga širdelės korekcija. Lietuvoje šios operacijos daromos Santariškių klinikoje. Po operacijos paskyrimo tėveliai labai jaudinasi kaip viskas bus, ką pasiimti, ko nepamiršti. Čia sąrašiukas daiktų kuriuos reiktų pasiimti ir sąlygos skyriuje.

Reikalingi daiktai:

- nauja kempinė (supakuota)

- žirklutės

- soda

- rankšluostis

- termometras(po operacijos reikės matuoti temperatūrą)

- rūbeliai (geriau susegami priekyje su sagutėm ar knopkėm, ir laisvesni, kad visi laideliai nekliūtų)

- žaislai

- popieriniai rankšluosčiai

- rankšluoščiai/palutės/sauskelnės

- pientraukis/mišinukas/trintuvas

- reikalingi vaistukai (nuo pilvuko pūtimo(kad po operacijos pilvo pūtimas neskaudintų pjūvio, gerosios bakterijos)

- plastikiniai maišeliai sauskelnėms sverti

- daiktai mamytei: patogūs drabužiai, rankšluosčiai, higieninės priemonės, puodelis, lėkštutė, įrankiai (nors su ligoninės maistu ir juos gausit, čia nebent savo poreikiams)

- visi išrašai/specialistų konsultacijos, gimimo liudijimas.

Sąlygos skyriuje:

- Palatos šviesios, tvarkingos, viskas naujai suremontuota, yra žaidimų kambarys su žaislais, veikia tam tikrom valandom

- yra virtuvėlė: puodas, viryklė, šaldytuvas, šildyklė pienukui šildyti, sterilizatorius, virdulys.

Prieš ir po operacijos:

- Prieš operaciją atliekami tyrimai, echoskopai, kardiogramos. Gali trukti 2-3 dienas. Iš vakaro prieš operaciją mama nusiprausia, tada su sesutės pagalba nuprausia vaiką, gauna sterilius drabužėlius (ligoninės), naują patalynę. Ryte vaikučio krūtinė dizinfekuojama ir su mamos palyda nuvežamas į operacinę. Mama laukia palatoje.

- Po operacijos gydytojas praneša kaip sekėsi.

- Reanimacijoje galima lankyti 12:00-12:15 ir 18:00-18:15. Reikia nunešti sauskelnių, drėgnų servetėlių ir mišinuką.

- Po reanimacijos (2-4 dienos po operacijos) vaikas grįžta pas mamą į palatą. Dar turi kateterį, leidžiami vaistukai. Vaiką jau galima švelniai paimti, nešioti.

Personalas labai paslaugus, draugiškas. Visko klausinėkit, nebijokit, į viską mielai atsakys.

“Kad ir ką besakytų, JŪS tikėkite, kad viskas puikiai susitvarkys, JŪS tiesiog gyvenkite tuo, kad viskas puikiai pavyko ir eis tik geryn. Po operacijos, kai tik perkelia į reanimaciją galima aplankyti. Galvokit, kad JŪSŲ vaikiukas laaabai stiprus, kad jis pats stipriausias, kad jis greitai atsigaus, ir jau už kelių dienų perkels į skyrių. ir būtinai tai garsiai JAM pasakykit.(…) Vienas patarimas - visu kūnu, visu protu ir visa siela tikėkite, kad Jūsų vaikas pats sipriausias, ir kad operacija pavyks puikiai, kad greitai sveiki važiuosite namo”